12/08/2013 | Administración LocalMunicipal
Rianxo
Secretaría
Aprobación definitiva do Regulamento municipal do servizo de transporte regular de viaxeiros

De conformidade co artigo 49 da Lei 7/85, por non presentarse reclamación ningunha durante o periodo de exposición ao público, elevase a definitivo o acordo inicial adoptado polo Pleno do Concello en sesión celebrada o día 30/05/2013, respecto do REGULAMENTO MUNICIPAL DO SERVIZO DE TRANSPORTE REGULAR DE VIAXEIROS.- Publícase o texto completo do regulamento, que entrará en vigor unha vez transcorrido o prazo de 15 días dende a súa publicación no BOP, conforme o establecido no artigo 70.2 en relación co artigo 65.2 da Lei 7/85, reguladora das Bases do Réxime Local. A prestación do Servizo municipal de Transporte Público Regular de Viaxeiros mediante autobuses dentro do centro urbano de Rianxo e cos núcleos rurais, rexerase polo disposto neste Regulamento e demais normas que regulan este Servizo. O presente Regulamento ten por obxecto regular a prestación do Servizo, as relacións entre os usuarios e o Concello de Rianxo e os deberes e dereitos daqueles. Corresponde ao Concello de Rianxo como titular do servizo a competencia para a súa xestión e ordenación, o que abrangue, entre outras, as potestades regulamentarias e de autoorganización, programación ou planificación así como as facultades de inspección e sanción no seu ámbito de aplicación. Compete ao Concello de Rianxo outorgar o título administrativo habilitante para a prestación deste servizo, podendo utilizarse para a súa xestión calquera das formas previstas na lexislación de réxime local de conformidade co establecido no Rd.3/2011 polo que se aproba o Texto Refundido da Lei de Contratos do sector Público.5.1. Existirá un número de liñas regulares e itinerarios adecuados, con traxectos de ida e volta ou sentido circular de determinarse, para facilitar a mellor comunicación posible entre todas as áreas do concello.- 5.2. As liñas do servizo responderán, previo estudo, á demanda dos usuarios, recursos técnicos e económicos dispoñibles, e criterios que o concello determine.6.1. O Concello de Rianxo poderá modificar o itinerario percorrido e paradas das liñas en razón do interese público co gallo de mellorar o tráfico, ou cando se altere o sentido ou duración da circulación nalgunha das vías públicas de percorrido, ou no caso da aparición de novas enclaves que faga necesaria a ampliación ou modificación do servizos de Transporte Público Regular de Viaxeiros.6.2. Unha vez aprobada calquera modificación, daráselle a máxima difusión posible coa antelación suficiente, para xeral coñecemento nos seguintes medios: · Na páxina Web do Concello. · No interior dos autobuses. · En paradas e marquesiñas. · Con folletos informativos e no caso de que a modificación sexa significativa efectuarase campaña en radio e prensa.6.3. Asemade poderá alterarse provisionalmente o itinerario con acurtamento do percorrido ou desviación de ruta, por obras ou acontecementos especiais. O servizo de Transporte Publico regular de viaxeiros realizarase dea acordo coas tarifas fixadas regulamentariamente e nos termos en que se determine.8.1. Os usuarios que non vaian provistos de billetes válidos para a viaxe que realizan, haberán de satisfacer ademais do importe do billete, unha multa cuxa contía poderá oscilar entre 6 e 30 euros, en función das circunstancias inherentes ao feito e persoa ou persoas que fosen responsables.8.2. A citada sanción será imposta pola Alcaldía a requirimento dos Axentes Municipais. Os condutores perceptores dos vehículos só estarán obrigados a dispor, para a expedición de billetes e devolución, de moedas de cambio de ata 10 euros.10.1 O persoal necesario para o funcionamento da concesión do servizo en ningún caso adquirirá a condición de funcionario ou empregado municipal, sendo a súa contratación, obrigas coa seguridade social e responsabilidades de exclusiva conta do contratista do servizo.10.2. O persoal adscrito á prestación do servizo queda sometido ao cumprimento das seguintes facultades, obrigacións ou prohibicións: 10.2.1. Facultades: a) Poderán impedir a entrada nos vehículos a individuos en visible estado de embriaguez, que porten animais ou maior carga de vultos ou equipaxes da regulamentaria. b) Poderán obrigar a descender aos que desobedezan os seus preceptos e, en xeral, aos que por falta da súa compostura, polas súas palabras, xestos ou actitudes, ofendan o decoro dos demais viaxeiros ou alteren a orde, requirindo a este fin o concurso de calquera axente da Policía Municipal. c) Impedir a entrada dos viaxeiros cando se fixo a advertencia de que a totalidade das prazas se achan ocupadas.10.2.2. Obrigas: a) Cumprir en todo momento, os preceptos do vixente Código da Circulación e o horario de comezo e terminación do servizo que se fixou coa empresa. b) Non permitir o acceso ás persoas que tenten transportar animais, vultos ou efectos que polo seu tamaño, clase, cantidade, ou mal cheiro poden prexudicar aos demais viaxeiros ou ao vehículo, puxese en perigo a súa seguridade ou entorpezan o movemento no seu interior. En ningún caso permitiranse cargas superiores a 30 quilogramos. c) Facilitar aos viaxeiros cuantos detalles soliciten en relación co servizo. d) Deter os seus vehículos o máis preto posible das beirarrúas, nos lugares que a tal fin existen, para que os viaxeiros poidan subir ou descender sen perigo. e) Non dar saída aos vehículos mentres nos accesos a estes haxan viaxeiros, subindo ou baixando. f) Efectuar a arrancada e a parada sen brusquidade. g) Aqueloutras que esixa a correcta prestación do servizo.10.2.3. Prohibicións: a) Abandonar a dirección do vehículo e, en xeral, realizar accións ou omisións que poidan distraerlles durante a marcha. b) Admitir maior número de viaxeiros daquel para o cal está autorizado o vehículo. Establécense con carácter xeral, as seguintes facultades, obrigacións e prohibicións aos usuarios 11.1. Facultades: a) O cumprimento das anteriores disposicións que obrigan ao persoal conductor poder instar a calquera viaxeiro durante o seu traxecto. b) En caso de que non se atenda a súa demanda, poderán dirixirse ás oficinas da empresa ou, no seu caso, ao concello a fin de solicitar información e/ou formular reclamación ou queixa do servizo ou dos empregados.11.2. Obrigas: a) Abonar o billete correspondente cando teña máis idade de catro anos. b) Levar preparada moeda fraccionada suficiente para o pago do billete ao entrar no vehículo, sen que poida obrigarse ao condutor a cambiar moeda maior de 10 euros. c) Conservar o seu título de transporte válido durante a viaxe. d) Gardar o debido respecto ao condutor, acatando as súas indicacións para o mellor cumprimento do servizo e respeto ao resto dos usuarios. e) Non distraer ao condutor cando o vehículo estea en marcha.11.3. Prohibicións a) Apearse en paradas non autorizadas. b) Subir cando se fixo a advertencia de que o vehículo está completo. c) Subir e baixar do vehículo cando este non se atope parado. d) Montar portando cans e outros animais, ou vultos e efectos que polo seu tamaño, clase, cantidade ou cheiro poidan prexudicar aos demais viaxeiros ou ao vehículo, poñan en perigo a súa seguridade ou entorpezan o movemento no seu interior. En ningún caso permitiranse cargas superiores a 30 quilogramos. e) Fumar no interior dos vehículos. f) Cuspir e arroxar papeis ou outros obxectos. g) Viaxar sen billete. h) Manchar, escribir e pintar e en xeral deteriorar os asentos ou outros lugares dos autobuses. O Servizo municipal de Transporte público regular de Viaxeiros efectuarase con carácter permanente ao longo da semana durante o horario fixado en cada momento polo Concello. Non se interromperá a prestación do servizo agás circunstancias de forza maior. Cada vehículo levará ao seu servizo un condutor perceptor que será o representante da empresa durante a viaxe, con atribucións para facer cumprir aos usuarios do servizo as normas relativas a policía e hixiene. A duración máxima do tempo de conducción efectiva que pode realizar cada condutor será a establecida pola autoridade e normativa competente. O condutor de cada vehículo cumprimentará, durante o período de prestación do seu servizo, a folla de ruta, ao comezo e finalización de cada traxecto. O devandito documento, que terá carácter declarativo, formalizarase en duplicado exemplar con indicación do vehículo, identificado polo seu número de matrícula e liña, número da viaxe, hora de saída e chegada, número de billetes correlativos que fosen expedidos e recadación, así como os accidentes e incidentes que se producisen. O prestador do servizo virá obrigado a sinalizar no interior dos vehículos a prohibición de fumar neles, sendo responsable do exacto cumprimento desta limitación, de acordo coa normativa de aplicación. Os vehículos tan só poderán prestar servizo nas debidas condicións de sanidade, limpeza e estado de conservación técnica, e coa revisión de ITV que regulamentariamente correspóndalle a cada un. A limpeza tanto exterior como interior haberá de ser esmerada e completa. O estado de conservación técnica haberá de ser o normal dunha correcta explotación e rigoroso naquelas partes do vehículo que poidan afectar á seguridade dos viaxeiros e transeúntes. Os vehículos deberán levar en lugar visible avisos que indiquen: No interior: - Resumo deste Regulamento, no que afecta o usuario como ao persoal da Empresa. No Exterior: - Visible desde o exterior deberá levar número de orde de vehículo e liña na que presta o servizo.19.1. Os asentos do vehículo serán ocupados libremente polos viaxeiros sen preferencia ningunha agás nos casos de expresa indicación de reserva especial ou preferente destinados a persoas con discapacidade, persoas maiores, mulleres embarazadas, entre outros colectivos.19.2. Non terá efecto ningunha reserva de asentos para os viaxeiros e ocupar estes corresponderá ao usuario que primeiro teña acceso a eles.19.3. Os usuarios non poderán esixir en ningún caso viaxar sentados, ao que só terán dereito cando existan asentos baleiros. Os vehículos deberán ir provistos de fiestras que deberán ir pechadas en todo momento, excepto nos casos en que os equipos de climatización estean avariados.21.1. Será responsabilidade do concello o mobiliario urbano, a instalación e o mantemento dos postes sinalizadores de paradas e marquesiñas, debendo estas estar en perfectas condicións de uso, sendo o Concello de Rianxo o que indicará os lugares susceptibles de ser habilitados con este tipo de material.21.2. Procurarase que a sinalizacións de paradas sexan claras, instaladas nun lugar visible, e contendo as indicacións marcadas no presente Regulamento ademais do número de liña a que pertenzan.22.1. O concello responderá a través do correspondente seguro de cantas indemnizacións correspondan en caso de sinistro sempre que a causa se relacione con decisións municipais.22.2. Para ter dereito a estas prestacións será necesaria a presentación do título de transporte correspondente xunto coa acreditación dos danos sufridos.23.1. Se por parte dun usuario producísense danos no vehículo tales como rotura de cristais, etc., formulará o correspondente parte, contendo a explicación dos feitos, datos do causante e dúas testemuñas presenciais.23.2. No caso de incidente con algún usuario e dependendo da gravidade dos feitos, comunicarase tal circunstancia á autoridade competente, para que se acuda no lugar dos feitos e interpondo denuncia, que se realizará ao finalizar o servizo ou se fose viable substituirase ao condutor para que realice as xestións canto antes. Os obxectos perdidos ou abandonados nos autobuses deberán ser entregados polo concesionario ou persoal ás súas ordes, nas oficinas da Policía Local, transcorridas 72 horas sen que fosen reclamadas. Competerá ao condutor do autobús de que cada viaxeiro leve o seu billete ou billete debidamente abonado, a estes efectos establecerá o oportuno sistema de inspección, vixilancia e denuncia, debendo esixir responsabilidades e sendo responsable subsidiario no caso de que non se tomen as medidas de control e disciplina necesarios.26.1. Toda persoa que desexe formular reclamación sobre calquera anomalía poderá facelo no Concello de Rianxo.26.2 Unha vez tramitada a reclamación o Concello comunicará ao asinante desta a resolución adoptada, enviando copia da reclamación, nun prazo non superior a 15 días.26.3 En todos os vehículos deberá establecerse en lugar visible a referencia da existencia de folla de reclamacións a disposición dos usuarios nos mesmos vehículos e coa indicación dun número de teléfono e páxina Web ao que poderán dirixirse os usuarios ao obxecto de efectuar as súas denuncias respecto das deficiencias na prestación do servizo O disposto neste Regulamento enténdese sen prexuízo da competencia e atribucións que posúe o Concello de Rianxo para a ordenación do tráfico e da circulación. O Concello sinalizará adecuadamente as paradas con sinais prohibindo o aparcadoiro, actuando no seu caso cos medios adecuados co propósito de deixar libre, no tempo máis breve posible, a zona reservada aos autobuses. Este regulamento derroga calquera outro regulamento municipal que existira. O presente Regulamento entrará en vigor conforme á lexislación do Réxime Local e previa a súa integra publicación no BOLETÍN OFICIAL da Provincia. Rianxo, 30 de xullo de 2013 O Alcalde Adolfo F. Muiños Sánchez